Δύο ξεχωριστά ουράνια φαινόμενα θα συμπέσουν στον ουρανό το βράδυ της Παρασκευής (27 Ιουλίου), χαρίζοντας ένα ιδιαίτερο θέαμα στους κατοίκους κυρίως της Ευρώπης, της Ασίας, της Ωκεανίας και της Νότιας Αμερικής.

Πέρα από την πανσέληνο που θα φωτίσει τον ουρανό, κατά τη διάρκεια της νύχτας το φεγγάρι θα περάσει στη σκιά της Γης, λαμβάνοντας μία κοκκινωπή απόχρωση που του δίνει τον χαρακτηρισμό «ματωμένη Σελήνη».

Η ολική έκλειψη Σελήνης θα ξεκινήσει στη χώρα μας περίπου στις 10.30 μ.μ., με το φαινόμενο να διαρκεί σχεδόν δύο ώρες.

REUTERS/PETER CZIBORRA

Η Σελήνη αποκτά αυτήν την κόκκινη απόχρωση όσο διαρκεί η έκλειψη, λόγω του τρόπου με τον οποίο το ηλιακό φως διαθλάται στην ατμόσφαιρα της Γης, σύμφωνα με ερευνητές.

Για τη θέαση του φαινομένου δεν απαιτούνται ειδικά γυαλιά ή τηλεσκόπιο.

naftemporiki.gr